text: Advarsel mod Skagensalat
  02 juli 2015 kl. 18.35
  Hvis du er allergiker, skal du passe på med at spise Skagensalat.
  Skagensalaten er solgt i Lidl-butikker. Ved en fejl er der kommet et forkert indhold i bægrene, som derfor indeholder sennep, nødder og selleri, der kan være et problem for allergikere.
  Lidls hovedkvarter i Kolding har derfor kaldt alle bægre tilbage fra butikkerne. Men allergikere kan have nået at købe nogle, så derfor advarslen.
  